আজিম-উশ-শানের মতে, ইসলাম খাঁ যখন প্রথম ঢাকায় পদাপর্ণ করেছিলেন তখন  তার বেশকিছু অনুচর সাময়িকভাবে যে অঞ্চলে বসতি স্থাপন করেছিলেন তা-ই কালক্রমে হয়ে উঠেছিল মোগলটুলি বা মুঘলটুলি নামে। অনেকে মনে করেন মুঘলরা আসার আগেও ঢাকায় একটি নৌঘাঁটি ছিল। নৌঘাঁটি রক্ষণাবেক্ষণের সঙ্গে যাঁরা জড়িত ছিলেন তারা যে এলাকায় বাস করতেন তা পরিচিত হয়ে ওঠে পুরানা মুঘলটুলি নামে। ১৯৩৯ সালে এলাকাটির নাম পরিবর্তন করে রাখা হয়েছিল বীরের বোস বোর্ড। কিন্তু ১৯৫৪ সালে এলাকাবাসীদের দাবিতে পুরনো নাম মুঘলটুলিই আবার বহাল রাখা হয়েছিল।